CELEX: 32012R1139
Language: hr
Date: 2012-12-03 00:00:00
Title: Provedbena uredba Vijeća (EU) br. 1139/2012 od 3. prosinca 2012. o provedbi članka 11. stavaka 1. i 4. Uredbe (EU) br. 753/2011 o mjerama ograničavanja protiv određenih pojedinaca, skupina, poduzeća i subjekata s obzirom na stanje u Afganistanu

18/Sv. 014
            
            
               HR
            
            
               Službeni list Europske unije
            
            
               177
            
         32012R1139
   
               L 332/1
            
            
               SLUŽBENI LIST EUROPSKE UNIJE
            
            
               03.12.2012.
            
         
      PROVEDBENA UREDBA VIJEĆA (EU) br. 1139/2012
   od 3. prosinca 2012.
   o provedbi članka 11. stavaka 1. i 4. Uredbe (EU) br. 753/2011 o mjerama ograničavanja protiv određenih pojedinaca, skupina, poduzeća i subjekata s obzirom na stanje u Afganistanu
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 753/2011 od 1. kolovoza 2011. o mjerama ograničavanja protiv određenih pojedinaca, skupina, poduzeća i subjekata s obzirom na stanje u Afganistanu (1), a posebno njezin članak 11. stavke 1. i 4.,
   budući da:
   
               (1)
            
            
               Vijeće je 1. kolovoza 2011. donijelo Uredbu (EU) br. 753/2011.
            
         
               (2)
            
            
               Odbor Vijeća sigurnosti Ujedinjenih naroda, osnovan na temelju stavka 30. Rezolucije Vijeća sigurnosti 1988 (2011.), 13. kolovoza, 15. kolovoza, 19. listopada, 25. listopada i 2. studenoga 2012. ažurirao je i izmijenio popis pojedinaca, skupina, poduzeća i subjekata koji podliježu mjerama ograničavanja.
            
         
               (3)
            
            
               Prilog I. Uredbi (EU) br. 753/2011 trebalo bi ažurirati i izmijeniti na odgovarajući način,
            
         DONIJELO JE OVU UREDBU:
   Članak 1.
   Prilog I. Uredbi (EU) br. 753/2011 mijenja se kako je određeno u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 3. prosinca 2012.
      
         
            Za Vijeće
         
         
            Predsjednik
         
         N. SYLIKIOTIS
         
      
   
   
      (1)  SL L 199, 2.8.2011., str. 1.
   PRILOG
   I.   Unosi na popisu određenom u Prilogu I. Uredbi (EU) br. 753/2011 za donje osobe i subjekte zamjenjuju se niže navedenim unosima.
   A.   Pojedinci povezani s talibanima
   
               1.
            
            
               Nik Mohammad Dost Mohammad (alias Nik Mohammad)
               Naslov: maulavi. Razlozi za uvrštenje na popis: zamjenik ministra trgovine za vrijeme talibanskog režima. Datum rođenja: oko 1957. Mjesto rođenja: selo Zangi Abad, okrug Panjwai, pokrajina Kandahar, Afganistan. Državljanstvo: afganistansko. Ostali podaci: (a) navodno boravi u pograničnom području između Afganistana i Pakistana, (b) pripadnik plemena Nurzai. Datum uvrštenja na popis UN-a: 31.1.2001.
               Dodatni podaci iz sažetka razloga za uvrštenje na popis koji je pripremio Odbor za sankcije:
               Nik Mohammad uvršten je na popis 31. siječnja 2001. kao zamjenik ministra trgovine za vrijeme talibanskog režima te se time na njega primjenjuju odredbe rezolucija 1267 (1999.) i 1333 (2000.) Vijeća sigurnosti Ujedinjenih naroda u vezi radnji i aktivnosti talibanskih vlasti.
            
         
               2.
            
            
               Atiqullah
               Naslov: (a) hadži, (b) mula. Razlozi za uvrštenje na popis: zamjenik ministra javnih radova za vrijeme talibanskog režima. Datum rođenja: oko 1962. Mjesto rođenja: okrug Tirin Kot, pokrajina Uruzgan, Afganistan, b) okrug Arghadab. Dr.žavljanstvo: afganistansko. Ostali podaci: (a) prema podacima od 2010. član političke komisije talibanskog vrhovnog vijeća, (b) navodno boravi u pograničnom području između Afganistana i Pakistana, (b) pripadnik plemena Alizai. Datum uvrštenja na popis UN-a: 31.1.2001.
               Dodatni podaci iz sažetka razloga za uvrštenje na popis koji je pripremio Odbor za sankcije:
               Nakon što su talibani 1996. zauzeli Kabul, Atiqullah je imenovan na funkciju u Kandaharu. Godine 1999. ili 2000. imenovan je prvim zamjenikom ministra poljoprivrede, a zatim zamjenikom ministra javnih radova talibanskog režima. Nakon pada talibanskog režima Atiqullah je postao talibanski operativni časnik na jugu Afganistana. Godine 2008. postaje zamjenik talibanskoga guvernera pokrajine Helmand u Afganistanu.
            
         
               3.
            
            
               Abdul Kabir Mohammad Jan (alias A. Kabir).
               Naslov: maulavi. Razlozi za uvrštenje na popis: (a) drugi zamjenik, gospodarski poslovi, Vijeće ministara talibanskog režima, (b) guverner pokrajine Nangarhar za vrijeme talibanskog režima, (c) načelnik Istočne zone za vrijeme talibanskog režima. Datum rođenja: oko 1963. Mjesto rođenja: (a) okrug Pul-e-Khumri ili Baghlan Jadid, pokrajina Baghlan, Afganistan, (b) okrug Neka, pokrajina Paktia, Afganistan. Državljanstvo: afganistansko. Ostali podaci: (a) sudjelovao u terorističkim operacijama u istočnom Afganistanu, (b) prikuplja novac od trgovaca opojnim drogama, (c) navodno boravi u pograničnom području između Afganistana i Pakistana, (d) pripadnik plemena Zadran. Datum uvrštenja na popis UN-a: 25.1.2001.
               Dodatni podaci iz sažetka razloga za uvrštenje na popis koji je pripremio Odbor za sankcije:
               Abdul Kabir Mohammad Jan bio je član talibanskog vijeća visokog vodstva, kako je objavio Mohammed Omar u listopadu 2006., a imenovan je vojnim zapovjednikom za istočno područje u listopadu 2007.
            
         
               4.
            
            
               Mohammad Naim Barich Khudaidad (alias (a) Mullah Naeem Barech (b) Mullah Naeem Baraich (c) Mullah Naimullah (d) Mullah Naim Bareh (e) Mohammad Naim (f) Mullah Naim Barich (g) Mullah Naim Barech (h) Mullah Naim Barech Akhund (i) Mullah Naeem Baric (j) Naim Berich (k) Haji Gul Mohammed Naim Barich (l) Gul Mohammad (m) Haji Ghul Mohammad (n) Gul Mohammad Kamran).
               Naslov: mula. Razlozi za uvrštenje na popis: zamjenik ministra civilnog zrakoplovstva za vrijeme talibanskog režima. Datum rođenja: oko 1975. Mjesto rođenja: (a) selo Lakhi, područje Hazarjuft, okrug Garmsir, pokrajina Helmand, Afganistan, (b) selo Laki, okrug Garmsir, pokrajina Helmand, Afganistan, (c) selo Lakar, okrug Garmsir, pokrajina Helmand, Afganistan, (d) Darvishan, okrug Garmsir, pokrajina Helmand, Afganistan, (e) selo De Luy Wiyalah, okrug Garmsir, pokrajina Helmand, Afganistan. Državljanstvo: afganistansko. Ostali podaci: (a) član talibanskog vijeća u Gerd-e-Jangalu od lipnja 2008., (b) član talibanske vojne komisije od ožujka 2010., (c) pripadnik talibana odgovoran za pokrajinu Helmand, Afganistan, od 2008., (d) navodno boravi u pograničnom području između Afganistana i Pakistana, (e) pripadnik plemena Barich. Datum uvrštenja na popis UN-a: 23.2.2001.
               Dodatni podaci iz sažetka razloga za uvrštenje na popis koji je pripremio Odbor za sankcije:
               Mohammad Naim član je talibanskog „Vijeća Gerdi Jangal”. Bivši je zamjenik Akhtara Mohammada Mansoura Shaha Mohammeda, istaknute ličnosti talibanskog vodećeg odbora. Mohammad Naim kontrolira vojnu bazu u pograničnom području između Afganistana i Pakistana.
            
         
               5.
            
            
               Abdul Baqi Basir Awal Shah (alias Abdul Baqi)
               Naslov: (a) maulavi (b) mula. Razlozi za uvrštenje na popis: (a) guverner pokrajina Khost i Paktika za vrijeme talibanskog režima; (b) zamjenik ministra za informiranje i kulturu za vrijeme talibanskog režima; (c) Konzularni odjel, Ministarstvo vanjskih poslova za vrijeme talibanskog režima. Datum rođenja: oko 1960.-1962. Mjesto rođenja: (a) grad Jalalabad, pokrajina Nangarhar, Afganistan; (b) okrug Shinwar, pokrajina Nangarhar, Afganistan. Državljanstvo: afganistansko. Ostali podaci: (a) navodno boravi u pograničnom području između Afganistana i Pakistana; (b) pripadnik talibana odgovoran za pokrajinu Nangarhar prema podacima od 2008. Datum uvrštenja na popis UN-a: 23.2.2001.
               Dodatni podaci iz sažetka razloga za uvrštenje na popis koji je pripremio Odbor za sankcije:
               Abdul Baqi u početku je bio guverner pokrajina Khost i Paktika za talibanski režim. Kasnije je imenovan zamjenikom ministra za informiranje i kulturu. Također je radio u konzularnom odjelu Ministarstva vanjskih poslova talibanskog režima.
               Tijekom 2003. Abdul Baqi bio je uključen u protuvladine vojne aktivnosti u okruzima Shinwar, Achin, Naziyan i Dur Baba pokrajine Nangarhar. Od 2009. uključen je u organiziranje vojnih aktivnosti diljem istočne regije, posebno u pokrajini Nangarhar i u gradu Jalalabadu.
            
         
               6.
            
            
               Rustum Hanafi Habibullah (alias (a) Rostam Nuristani (b) Hanafi Sahib).
               Naslov: maulavi. Razlozi za uvrštenje na popis: zamjenik ministra javnih radova za vrijeme talibanskog režima. Datum rođenja: oko 1963. Mjesto rođenja: Dara Kolum, okrug Do Aab, pokrajina Nuristan, Afganistan. Državljanstvo: afganistansko. Ostali podaci: (a) od svibnja 2007., pripadnik talibana odgovoran za pokrajinu Nuristan, Afganistan, (b) pripadnik plemena Nuristani, (c) navodno preminuo početkom 2012. Datum uvrštenja na popis UN-a: 25.1.2001.
            
         
               7.
            
            
               Mohammad Wali Mohammad Ewaz (alias Mohammad Wali)
               Naslov: maulavi. Razlozi za uvrštenje na popis: ministar za sprečavanje poroka i promicanje kreposti za vrijeme talibanskog režima. Datum rođenja: oko 1965. Mjesto rođenja: (a) selo Jelawur, okrug Arghandab, pokrajina Kandahar, Afganistan, (b) selo Siyachoy, okrug Panjwai, pokrajina Kandahar, Afganistan. Državljanstvo: afganistansko. Ostali podaci: (a) navodno preminuo u prosincu 2006., (b) pripadao plemenu Ghilzai. Datum uvrštenja na popis UN-a: 31.1.2001.
               Dodatni podaci iz sažetka razloga za uvrštenje na popis koji je pripremio Odbor za sankcije:
               Mohammad Wali je na svom položaju u Ministarstvu za sprečavanje poroka i promicanje kreposti često mučenjem i drugim sredstvima zastrašivao stanovništvo. Mohammad Wali i nakon pada talibanskog režima djeluje među talibanima u pokrajini Kandahar u Afganistanu.
            
         
               8.
            
            
               Sayed Esmatullah Asem Abdul Quddus (alias (a) Esmatullah Asem (b) Asmatullah Asem (c) Sayed Esmatullah Asem)
               Naslov: maulavi. Razlozi za uvrštenje na popis: (a) zamjenik ministra za sprečavanje poroka i promicanje kreposti za vrijeme talibanskog režima, (b) glavni tajnik Afganistanskog društva Crvenoga polumjeseca (ARCS) za vrijeme talibanskog režima. Datum rođenja: oko 1967. Mjesto rođenja: Qalayi Shaikh, okrug Chaparhar, pokrajina Nangarhar, Afganistan. Državljanstvo: afganistansko. Ostali podaci: (a) od svibnja 2007. član talibanskog vrhovnog vijeća, (b) navodno boravi u pograničnom području između Afganistana i Pakistana, (c) član talibanske šure u Peshawaru, (d) odgovoran za aktivnosti afganistanskih talibana u plemenskim područjima pod saveznom upravom Pakistana prema podacima od 2008., (e) od 2012. vodeći stručnjak za samoubilačke napade improviziranim eksplozivnim napravama (IED). Datum uvrštenja na popis UN-a: 23.2.2001.
               Dodatni podaci iz sažetka razloga za uvrštenje na popis koji je pripremio Odbor za sankcije:
               U vrijeme uvrštenja na popis, Sayed Esmatullah Asem također je radio kao glavni tajnik Afganistanskog društva Crvenog polumjeseca (ARCS) pod talibanskim režimom. U svibnju 2007. postao je član talibanskog vodstva. Prema podacima od 2009. također je bio član regionalnog talibanskog vijeća.
               Sayed Esmatullah Asem zapovijedao je skupinom talibanskih boraca u okrugu Chaparhar, pokrajina Nangarhar, Afganistan. Bio je talibanski zapovjednik u pokrajini Konar, a prema podacima od 2007. slao je bombe za samoubilačke napade u nekoliko pokrajina u istočnom Afganistanu.
               Krajem 2008. Sayed Esmatullah Asem bio je zadužen za talibansku bazu u graničnom području između Afganistana i Pakistana.
            
         
               9.
            
            
               Ahmad Taha Khalid Abdul Qadir.
               Naslov: maulavi. Razlozi za uvrštenje na popis: guverner pokrajine Paktia (Afganistan) za vrijeme talibanskog režima. Datum rođenja: oko 1963. Mjesto rođenja: (a) pokrajina Nangarhar, Afganistan, (b) pokrajina Khost, Afganistan, (c) selo Siddiq Khel, okrug Naka, pokrajina Paktia, Afganistan. Državljanstvo: afganistansko. Ostali podaci: (a) pripadnik talibana odgovoran za pokrajinu Nangarhar prema podacima od 2011., (b) navodno boravi u pograničnom području između Afganistana i Pakistana, (c) pripadnik plemena Zadran, (d) bliski suradnik Sirajjudina Jallaloudinea Haqqanija. Datum uvrštenja na popis UN-a: 23.2.2001.
               Dodatni podaci iz sažetka razloga za uvrštenje na popis koji je pripremio Odbor za sankcije:
               Taha je također djelovao za vrijeme talibanskog režima kao guverner pokrajine Kunar krajem 2001. Bio je zadužen za pokrajinu Wardak za talibane prema podacima od rujna 2009.
            
         
               10.
            
            
               Mohammad Shafiq Ahmadi Fatih Khan (alias Mohammad Shafiq Ahmadi)
               Naslov: mula. Razlozi za uvrštenje na popis: guverner pokrajine Samangan za vrijeme talibanskog režima. Datum rođenja: 1956.-1957. Mjesto rođenja: selo Charmistan, okrug Tirin Kot, pokrajina Uruzgan, Afganistan. Državljanstvo: afganistansko. Ostali podaci: pripadnik plemena Hottak. Datum uvrštenja na popis UN-a: 23.2.2001.
            
         
               11.
            
            
               Abdul Wahab Abdul Ghafar (alias Abdul Wahab)
               Naslov: maulavi. Razlozi za uvrštenje na popis: (a) talibanski otpravnik poslova u Rijadu, Saudijska Arabija, (b) prvi tajnik, talibansko veleposlanstvo u Islamabadu, Pakistan. Datum rođenja: oko 1973. Mjesto rođenja: selo Kuzbahar, okrug Khogyani, pokrajina Nangarhar, Afganistan. Državljanstvo: afganistansko. Ostali podaci: (a) prema podacima od 2010. član talibanske skupine Quetta Shura, (b) potvrđeno da je preminuo u prosincu 2010. u Pakistanu, (c) pripadnik plemena Khogyani. Datum uvrštenja na popis UN-a: 25.1.2001.
            
         
               12.
            
            
               Abdul Qadeer Basir Abdul Baseer (alias (a) Abdul Qadir (b) Ahmad Haji (c) Abdul Qadir Haqqani (d) Abdul Qadir Basir).
               Naslov: (a) general, (b) maulavi. Razlozi za uvrštenje na popis: vojni ataše pri talibanskom veleposlanstvu u Islamabadu, Pakistan. Datum rođenja: 1964. Mjesto rođenja: (a) okrug Surkh Rod, pokrajina Nangarhar, Afganistan. (b) okrug Hisarak, pokrajina Nangarhar, Afganistan. Državljanstvo: afganistansko. Broj putovnice: D 000974 (afganistanska putovnica). Ostali podaci: (a) financijski savjetnik talibanskog vojnog vijeća u Peshawaru i predsjednik talibanske financijske komisije u Peshawaru, (b) navodno boravi u pograničnom području između Afganistana i Pakistana. Datum uvrštenja na popis UN-a: 25.1.2001.
               Dodatni podaci iz sažetka razloga za uvrštenje na popis koji je pripremio Odbor za sankcije:
               Abdul Qadeer Abdul Baseer je prema podacima od 2009. radio kao blagajnik talibana u Peshawaru, Pakistan. Bio je financijski savjetnik talibanskog vojnog vijeća u Peshawaru, a prema podacima od početka 2010. bio je predsjednik talibanske financijske komisije u Peshawaru. Osobno dostavlja novac od vodeće talibanske šure talibanskim skupinama u Pakistanu.
            
         
               13.
            
            
               Mohammad Sadiq Amir Mohammad.
               Naslov: (a) alhaj, (b) maulavi. Razlozi za uvrštenje na popis: ravnatelj afganistanske trgovinske agencije (Afghan Trade Agency), Peshawar, Pakistan. Datum rođenja: 1934. Mjesto rođenja: (a) pokrajina Ghazni, Afganistan, (b) pokrajina Logar, Afganistan. Državljanstvo: afganistansko. Broj putovnice: SE 011252 (afganistanska putovnica). Ostali podaci: navodno preminuo. Datum uvrštenja na popis UN-a: 25.1.2001.
               Dodatni podaci iz sažetka razloga za uvrštenje na popis koji je pripremio Odbor za sankcije:
               Mohammad Sadiq Amir Mohammad bio je član nove šure medžlis, što je navodno objavio Mohammed Omar u listopadu 2006.
            
         
               14.
            
            
               Agha Jan Alizai (alias (a) Haji Agha Jan Alizai (b) Hajji Agha Jan (c) Agha Jan Alazai (d) Haji Loi Lala (e) Loi Agha (f) Abdul Habib).
               Naslov: hadžija. Datum rođenja: (a) 15.10.1963., (b) 14.2.1973., (c) 1967., (d) oko 1957. Mjesto rođenja: (a) selo Hitemchai, pokrajina Helmand, Afganistan, (b) pokrajina Kandahar, Afganistan. Državljanstvo: afganistansko. Ostali podaci: (a) vodi mrežu za trgovinu opojnim drogama u pokrajini Helmand, Afganistan, (b) redovito putuje u Pakistan. Datum uvrštenja na popis UN-a: 4.11.2010.
               Dodatni podaci iz sažetka razloga za uvrštenje na popis koji je pripremio Odbor za sankcije:
               Agha Jan Alizai upravlja jednom od najvećih mreža za nezakonitu trgovinu opojnim drogama u Helmandu (Afganistan) te je talibanima osiguravao financijska sredstva u zamjenu za zaštitu svojih krijumčarskih aktivnosti. Skupina trgovaca opojnim drogama, među kojima i Alizai, je 2008. pristala talibanima plaćati porez na zemljište namijenjeno uzgoju opijumskog maka, a talibani su zauzvrat pristali organizirati prijevoz opojnih tvari.
               Talibani su također pristali osiguravati krijumčare i njihova skladišta, dok bi krijumčari talibanskim borcima pružali utočište i prijevoz. Alizai je također sudjelovao u kupovini oružja za talibane i redovito putuje u Pakistan na susrete s visokim talibanskim vođama. Uz to, Alizai je talibanima pomagao nabavljati krivotvorene iranske putovnice kako bi mogli putovati u Iran na obuku. Alizai je 2009. nabavio financijska sredstva i putovnicu za putovanje talibanskog zapovjednika u Iran.
            
         
               15.
            
            
               Saleh Mohammad Kakar Akhtar Muhammad (alias Saleh Mohammad).
               Datum rođenja: (a) oko 1962., (b) 1961. Mjesto rođenja: (a) selo Nalgham, okrug Panjwai, pokrajina Kandahar, Afganistan, (b) selo Sangesar, okrug Panjway, pokrajina Kandahar, Afganistan. Državljanstvo: afganistansko. Ostali podaci: (a) vodio je organiziranu mrežu krijumčara u pokrajinama Kandahar i Helmand u Afganistanu, (b) prije toga je vodio laboratorije za proizvodnju heroina u Band-e-Timoru, pokrajina Kandahar, Afganistan, (c) vlasnik prodavaonice automobila u mjestu Mirwais Mena, okrug Dand, pokrajina Kandahar, Afganistan, (d) uhićen 2008.-2009., a prema podacima od 2011. nalazi se u pritvoru u Afganistanu, (e) ženidbeno povezan s mulom Ubaidullahom Akhundom Yarom Akhundom, (f) pripadnik plemena Kakar. Datum uvrštenja na popis UN-a: 4.11.2010.
               Dodatni podaci iz sažetka razloga za uvrštenje na popis koji je pripremio Odbor za sankcije:
               Saleh Mohammad Kakar trgovac je opojnim drogama koji je vodio organiziranu krijumčarsku mrežu u pokrajinama Kandahar i Helmand u Afganistanu čime su se zadovoljavale logističke i financijske potrebe talibana. Prije no što su ga uhitila nadležna afganistanska tijela, Saleh Mohammad Kakar je u području Band-e-Timor, u pokrajini Kandahar, vodio laboratorije za preradu heroina, koje su štitili talibani.
               Kakar je bio u kontaktu s visokim talibanskim vođama, u njihovo ime prikupljao je novac od trgovaca opojnim drogama te je skrivao novac pripadnika talibana na visokim položajima. Odgovoran je također za olakšavanje plaćanja poreza talibanima u ime trgovaca opojnim drogama. Kakar je bio vlasnik prodavaonice automobila u Kandaharu te je talibanima osiguravao vozila koja se koriste u samoubilačkim napadima.
            
         
               16.
            
            
               Sangeen Zadran Sher Mohammad (alias (a) Sangin (b) Sangin Zadran (c) Sangeen Khan Zadran (d) Sangeen (e) Fateh (f) Noori)
               Naslov: a) maulavi (drugo moguće pisanje: maulvi), b) mula. Datum rođenja: (a) oko 1976., (b) oko 1979. Mjesto rođenja: Tang Stor Khel, okrug Ziruk, pokrajina Paktika, Afganistan. Državljanstvo: afganistansko. Ostali podaci: (a) guverner u sjeni pokrajine Paktika, Afganistan, i zapovjednik mreže Haqqani, skupine militanata povezane s talibanima koja djeluje u pograničnom području između Afganistana i Pakistana. Viši poručnik Sirajuddinu Lallaloudinu Haqqaniju. (b) Pripadnik plemena Kharoti. Datum uvrštenja na popis UN-a: 16.8.2011.
               Dodatni podaci iz sažetka razloga za uvrštenje na popis koji je pripremio Odbor za sankcije:
               Sangeen Zadran pobunjenički je vođa u pokrajini Paktika, Afganistan, i zapovjednik mreže Haqqani. Mreža Haqqani, skupina militanata povezana s talibanima koja djeluje u pograničnom području između Afganistana i Pakistana, predvodnica je pobunjeničkih aktivnosti u Afganistanu, odgovorna za brojne važne napade. Zadran djeluje kao viši poručnik vođi mreže Haqqani Sirajuddinu Haqqaniju.
               Sangeen Zadran pomaže borcima u napadima diljem jugoistočnog Afganistana i vjeruje se da je planirao i vodio kretanje stranih boraca u Afganistan. Sangeen Zadran također je uključen u brojne napade improviziranim eksplozivnim napravama (IED).
               Dodatno uz njegovu ulogu u tim napadima, Sangeen Zadran također je bio uključen u otmicu afganistanskih i stranih državljana u pograničnom području između Afganistana i Pakistana.
            
         
               17.
            
            
               Jan Mohammad Madani Ikram
               Naslov: maulavi. Razlozi za uvrštenje na popis: otpravnik poslova, talibansko veleposlanstvo, Abu Dhabi, Ujedinjeni Arapski Emirati. Datum rođenja: 1954.-1955. Mjesto rođenja: selo Siyachoy, okrug Panjwai, pokrajina Kandahar, Afganistan. Državljanstvo: afganistansko. Ostali podaci: (a) Navodno boravi u pograničnom području između Afganistana i Pakistana. (b) Pripadnik plemena Alizai. Datum uvrštenja na popis UN-a: 25.1.2001.
            
         
               18.
            
            
               Abdul Manan Mohammad Ishak
               Naslov: maulavi. Razlozi za uvrštenje na popis: (a) prvi tajnik, talibansko veleposlanstvo u Rijadu, Saudijska Arabija, (b) trgovinski ataše, talibansko veleposlanstvo, Abu Dhabi, Ujedinjeni Arapski Emirati Datum rođenja: 1940.-1941. Mjesto rođenja: selo Siyachoy, okrug Panjwai, pokrajina Kandahar, Afganistan. Državljanstvo: afganistansko. Datum uvrštenja na popis UN-a: 25.1.2001.
               Dodatni podaci iz sažetka razloga za uvrštenje na popis koji je pripremio Odbor za sankcije:
               Abdul Manan postao viši talibanski zapovjednik u pokrajinama istočnog Afganistana Paktia, Paktika i Khost. Također je bio odgovoran za kretanje talibanskih boraca i oružja preko afganistansko-pakistanske granice.
            
         
               19.
            
            
               Din Mohammad Hanif (alias (a) Qari Din Mohammad (b) Iadena Mohammad).
               Naslov: čitač Kurana (kari). Razlozi za uvrštenje na popis: (a) ministar planiranja za vrijeme talibanskog režima, (b) ministar visokog obrazovanja za vrijeme talibanskog režima. Datum rođenja: (a) oko 1955., (b) 1.1.1969. (kao Iadena Mohammad). Mjesto rođenja: (a) Selo Shakarlab, okrug Yaftali Pain, pokrajina Badakhshan, Afganistan. (b) Badakhshan (kao Iadena Mohammad). Državljanstvo: afganistansko. Broj putovnice: OA 454044 (kao Iadena Mohammad). Ostali podaci: (a) član talibanskog vrhovnog vijeća odgovoran za pokrajine Takhar i Badakhshan; (b) navodno boravi u pograničnom području između Afganistana i Pakistana. Datum uvrštenja na popis UN-a: 25.1.2001.
            
         B.   Subjekti i druge skupine i poduzeća povezana s talibanima
   
               1.
            
            
               Mjenjačnica Haji Khairullah Haji Sattar (alias (a) Hai Khairullah Money Exchange (b) Haji Khair Ullah Money Service (c) Haji Salam Hawala (d) Haji Hakim Hawala (e) Haji Alim Hawala (f) Sarafi-yi Haji Khairullah Haji Satar Haji Esmatullah (g) Haji Khairullah- Haji Sattar Sarafi (h) Haji Khairullah and Abdul Sattar and Company
               Adresa: (a) Poslovnica br. 1: i. Chohar Mir Road, Kandahari Bazaar, Quetta City, pokrajina Balučistan, Pakistan ii. soba broj 1, Abdul Sattar Plaza, Hafiz Saleem Street, Munsafi Road, Quetta, pokrajina Balučistan, Pakistan iii. trgovina broj 3, Dr Bano Road, Quetta, pokrajina Balučistan, Pakistan iv. ured broj 3, blizu Fatima Jinnah Road, Dr Bano Road, Quetta, pokrajina Balučistan, Pakistan v. Kachara Road, Nasrullah Khan Chowk, Quetta, pokrajina Balučistan, Pakistan vi. Wazir Mohammad Road, Quetta, pokrajina Balučistan, Pakistan; (b) Poslovnica br. 2: Peshawar, pokrajina Khyber Paktunkhwa, Pakistan; (c) Poslovnica br. 3: Moishah Chowk Road, Lahore, pokrajina Punjab, Pakistan; (d) Poslovnica br. 4: Karachi, pokrajina Sindh, Pakistan; (e) Poslovnica br. 5: i. Larran Road broj 2, Chaman, pokrajina Balučistan, Pakistan ii. Chaman Central Bazaar, Chaman, pokrajina Balučistan, Pakistan; (f) Poslovnica br. 6: i. trgovina broj 237, tržnica Shah Zada (također poznata kao Sarai Shahzada), područje Puli Khisti, policijski okrug 1, Kabul, Afganistan, telefon: +93-202-103386, +93-202-101714, 0202-104748, Mobile: +93-797-059059, +93-702-222222; (g) Poslovnica br. 7: i. trgovine broj 21 i 22, 2. kat, tržnica Kandahar City Sarafi, grad Kandahar, pokrajina Kandahar, Afganistan ii. tržnica New Sarafi, 2. kat, grad Kandahar, pokrajina Kandahar, Afganistan iii. tržnica Safi, grad Kandahar, pokrajina Kandahar, Afganistan; (h) Poslovnica br. 8: grad Gereshk, okrug Nahr-e Saraj, pokrajina Helmand, Afganistan; (i) Poslovnica br. 9: i. Lashkar Gah Bazaar, Lashkar Gah, okrug Lashkar Gah, pokrajina Helmand, Afganistan ii. tržnica Haji Ghulam Nabi, 2. kat, okrug Lashkar Gah, pokrajina Helmand, Afganistan; (j) Poslovnica br. 10: i. apartmani broj 196-197, 3. kat, tržnica Khorasan, grad Herat, pokrajina Herat, Afganistan ii. tržnica Khorasan, Shahre Naw, 5. okrug, grad Herat, pokrajina Herat, Afganistan; (k) Poslovnica br. 11: i. tržnica Sarafi, okrug Zaranj, pokrajina Nimroz, Afganistan ii. tržnica Ansari, 2. kat, pokrajina Nimroz, Afganistan; (l) Poslovnica br. 12: tržnica Sarafi, Wesh, okrug Spin Boldak, Afganistan; (m) Poslovnica br. 13: tržnica Sarafi, Farah, Afganistan; (n) Poslovnica br. 14: Dubai, Ujedinjeni Arapski Emirati; (o) Poslovnica br. 15: Zahedan, Iran; (p) Poslovnica br. 16: Zabul, Iran. Porezni broj i broj licence: (a) pakistanski nacionalni porezni broj: 1774308; (b) pakistanski nacionalni porezni broj: 0980338; (c) pakistanski nacionalni porezni broj: 3187777; (d) broj afganistanske licence za pružanje novčanih usluga: 044. Ostali podaci: (a) talibansko vodstvo je 2011. mjenjačnicu Haji Khairullah Haji Sattar koristilo za prijenos novca talibanskim zapovjednicima za potrebe financiranja boraca i operacija u Afganistanu. (b) povezana s Abdulom Sattarom Abdulom Mananom i Khairullahom Barakzaijem Khudaijem Nazarom. Datum uvrštenja na popis UN-a: 29.6.2012.
               Dodatni podaci iz sažetka razloga za uvrštenje na popis koji je pripremio Odbor za sankcije:
               Abdul Satar Abdul Manan i Khairullah Barakzai Khudai Nazar suvlasnici su mjenjačnice Haji Khairullah Haji Sattar (HKHS). Satar i Khairullah zajedno vode mjenjačnice diljem Afganistan, Pakistana, i u Dubaiju, Ujedinjeni Arapski Emirati. Talibanski vođe koristili su HKHS za slanje novca talibanskim guvernerima u sjeni i zapovjednicima te za primanje prijenosa u obliku hawale (neformalne doznake novca) za talibane. Prema podacima od 2011., talibansko vodstvo slalo je novac preko HKHS-a talibanskim zapovjednicima u Afganistanu. Krajem 2011. podružnica HKHS-a u Lashkar Gahu, provinciji Helmand, Afganistan, korištena je za slanje novca talibanskom guverneru u sjeni za pokrajinu Helmand. Sredinom 2011. jedan talibanski zapovjednik je preko podružnice HKHS-a u pograničnom području između Afganistana i Pakistana financirao borce i operacije u Afganistanu. Nakon što su talibani svaki mjesec položili značajan iznos gotovine u toj podružnici HKHS-a, talibanski zapovjednici imali pristup tim financijskim sredstvima preko bilo koje podružnice HKHS-a. Talibansko osoblje je 2010. preko HKHS-a prenijelo novac hawalama u Afganistanu gdje su zapovjednici operacija imali pristup tim financijskim sredstvima. Prema podacima od kraja 2009., voditelj podružnice HKHS-a u Lashkar Gahu nadzirao je prijenos talibanskih financijskih sredstava preko HKHS-a.
            
         II.   Donji unosi dodaju se na popis određen u Prilogu I. Uredbi (EU) br. 753/2011.
   A.   Pojedinci povezani s talibanima
   
               1.
            
            
               Abdul Rauf Zakir (alias Qari Zakir)
               Naslov: čitač Kurana (kari). Datum rođenja: između 1969. i 1971. Mjesto rođenja: pokrajina Kabul, Afganistan. Državljanstvo: afganistansko. Ostali podaci: (a) Vođa samoubilačkih napada mreže Haqqani pod Sirajuddinom Jallaloudineom Haqqanijem i zadužen za sve operacije u pokrajinama Kabul, Takhar, Kunduz i Baghlan. (b) Nadgleda osposobljavanje napadača samoubojica i daje upute o izradi improviziranih eksplozivnih naprava (IED). Datum uvrštenja na popis UN-a: 5.11.2012.
            
         B.   Subjekti i druge skupine i poduzeća povezana s talibanima
   
               1.
            
            
               mreža Haqqani (alias HQN)
               Ostali podaci: (a) Mreža talibanskih boraca koja je usredotočena na pogranično područje između afganistanske pokrajine Khost i Sjevernog Waziristana u Pakistanu. (b) Osnovao ju je Jalaluddin Haqqani, a trenutačno ju predvodi njegov sin Sirajuddin Jallaloudine Haqqani. Ostali članovi koji su uvršteni na popis su Nasiruddin Haqqani, Sangeen Zadran Sher Mohammad, Abdul Aziz Abbasin, Fazl Rabi, Ahmed Jan Wazir, Bakht Gul, Abdul Rauf Zakir. (c) Odgovorna za samoubilačke napade i ciljane atentate te otmice u Kabulu i ostalim afganistanskim pokrajinama. (d) Povezana s organizacijama Al-Qaeda, islamski pokret Uzbekistana, Tehrik-e Taliban iz Pakistana, Lashkar I Jhangvi i Jaish-I Mohammed. Datum uvrštenja na popis UN-a: 5.11.2012.